
ОБЩИНА БУРГАС

8000 Бургас, ул.”Александровска” № 26

тел. централа: 056/ 84 09 15-19; факс: 056/ 84 13 14

www.burgas.bg; електронна поща: obshtina@burgas.bg

До
ПРЕДСЕДАТЕЛЯ
НА ОБЩИНСКИ СЪВЕТ
БУРГАС
ДОКЛАДНА ЗАПИСКА

ОТ

ДИМИТЪР НИКОЛОВ – КМЕТ НА ОБЩИНА БУРГАС
ОТНОСНО: 1. Разрешение по реда на чл.124а, ал.1 от ЗУТ, при условията на чл.16а от ЗУТ за изготвяне на проект на подробен устройствен план – план за улична регулация на нови обслужващи улици, обособяване на нови квартали, инфраструктурни коридори и урегулирани поземлени имоти за съоръжения на техническата инфраструктура и зелената система в с.о.„Острица 1“ и  с.о.„Острица 2“, в землищата на кв.Банево и  с.Миролюбово, в устройствена зона 1/Ов, съгласно одобрен ОУП на гр.Бургас. 

2. Одобряване по реда на чл.124б, ал.1 от ЗУТ, във връзка с чл.125, ал.1 от ЗУТ на задание за изготвяне на проект на подробен устройствен план – план за улична регулация на нови обслужващи улици, обособяване на нови квартали, инфраструктурни коридори и урегулирани поземлени имоти за съоръжения на техническата инфраструктура и зелената система в с.о.„Острица 1“ и  с.о.„Острица 2“, в землищата на кв.Банево и  с.Миролюбово, в устройствена зона 1/Ов, съгласно одобрен ОУП на гр.Бургас. 

УВАЖАЕМИ ОБЩИНСКИ СЪВЕТНИЦИ,
Територията, обект на проучване и задание за проектиране, е разположена северозападно от кв.Банево и южно от с.Миролюбово. Зоната е възникнала по реда на параграф 4 от Закона за собствеността и ползването на земеделските земи и се състои от терени, предоставяни на граждани за земеделско ползване. С протоколно решение №11/17.05.2000г. на Общински съвет Бургас с.о.Острица, находящо се в землището на с.Банево е създадено като селищно образувание за курортни нужди с местно значение. Със Заповеди №РД-09-75/28.02.2006г. и №РД-09-37/17.02.2006г.  на Областен управител на Област Бургас са одобрени по реда на пар.4к, ал.6 от ПЗР на ЗСПЗЗ  планове на новообразуваните имоти за с.о.„Острица 1“, в землище на с.Миролюбово и с.Банево и за с.о.„Острица 2“, в землище с.Банево и на с.Миролюбово. Със Заповед №РД-18-35/26.04.16г. на Изпълнителен директор на АГКК е одобрена КККР за територията.

Съгласно предвижданията на ОУП на гр.Бургас, одобрен с Решение №51-1/21.07.2011г. на Общински съвет Бургас, територията, предмет на настоящото проучване и проектиране, попада в устройствена зона 1 /Ов - устройствена зона за вилно застрояване. В границите им се допуска изграждане на: магазини и заведения за хранене, сгради за социални, здравни, културни, спортни и др. обслужващи дейности, малки хотели с до 40 легла (до 20% от площта на вилната зона), съоръжения за стопанско и инфраструктурно обслужване. Предвидени са показатели на застрояване : К пл. до 20%, Кинт до 0.8, Позел. мин 70% и Нк.к. до 7м.

За част от проектната територия през годините са одобрени частично подробни устройствени планове - ПУР, ПУП и ПП за трасета на техническата инфраструктура, които са отразени в изготвения служебно опорен план, неразделна част от заданието за проектиране.
Налице е необходимост от създаване на цялостна градоустройствена основа, с обща транспортно – комуникационна схема за провеждане на нови обслужващи улици, обособяване на нови квартали, инфраструктурни коридори и урегулирани поземлени имоти за съоръжения на техническата инфраструктура и зелената система, в с.о.„Острица 1“ и  с.о.„Острица 2“, в землищата на кв.Банево и  с.Миролюбово, чрез изготвяне и одобряване на План за улична регулация, в условията на чл.16а от ЗУТ, който да даде възможност за бъдещото развитие на селищното образувание.  

В тази връзка служебно от експерти в Дирекция „Устройство на територията“ на Община Бургас е изготвено задание за изработване на подробен устройствен план – план за улична регулация /ПУП – ПУР/ на нови обслужващи улици, обособяване на нови квартали, инфраструктурни коридори и урегулирани поземлени имоти за съоръжения на техническата инфраструктура и зелената система, в с.о.„Острица 1“ и  с.о.„Острица 2“, в землищата на кв.Банево и  с.Миролюбово, в устройствена зона 1/Ов, съгласно одобрен ОУП на гр.Бургас. 

Към него са приложени комбинирани скици - извадки от КК и одобрени ПУП, съгласувани с експлоатационните дружества.
По начин на трайно ползване имотите, попадащи в обхвата на проекта са урбанизирана територия. При необходимост, ако с изработения проект на ПУР се засягат имоти, които са земеделска територия, следва да бъдат проведени процедурите посочени в ЗОЗЗ и ЗСПЗЗ за засегнатите поземлени имоти или части от тях.
Изготвеното задание е разгледано на заседание на ОЕСУТ, проведено на 25.10.17г. С Решение, обективирано в Протокол №30/25.10.17г., по т.7 от дневния ред ОЕСУТ изразява положително становище  по представеното задание и предлага да се изготви докладна записка до Общински съвет Бургас за разрешаване изработване на ПУП-ПУР.
При стартиране на процедурата по възлагане изработването на ПУР, ще бъде изготвена актуална извадка от КККР и регистър на имоти в обхвата по задание, издадени от СГКК – Бургас. Заданието е изпратено на РИОСВ – Бургас за указване на необходими процедури по ЗООС. Планът е в заложен обхват в съответствие с ОУП. Съгласно схемата по част Културно историческо наследство към ОУП в територията няма данни за наличие на недвижими културни ценности.
Предвид изложеното и на основание чл.21, ал.1, т.11 от ЗМСМА, чл.124а, ал.1, чл.124б, ал.1, във връзка с чл.125, ал.1 от ЗУТ, при условията на чл.16а от ЗУТ и като взех предвид Протокол – Решение №30/25.10.17г., по т.7 от дневния ред на ОЕСУТ на Община Бургас предлагам Общински съвет Бургас да вземе следното:
РЕШЕНИЕ:
1. На основание чл.21, ал.1, т.11 от ЗМСМА, чл.124а, ал.1 от ЗУТ, при условията на чл.16а от ЗУТ Общински съвет Бургас разрешава изработване на подробен устройствен план – план за улична регулация /ПУП – ПУР/ на нови обслужващи улици, обособяване на нови квартали, инфраструктурни коридори и урегулирани поземлени имоти за съоръжения на техническата инфраструктура и зелената система, в с.о.„Острица 1“ и  с.о.„Острица 2“, в землищата на кв.Банево и  с.Миролюбово, в устройствена зона 1/Ов, съгласно одобрен ОУП на гр.Бургас. 

Разработката да се изготви в обем и съдържание, съгласно изискванията на Закона за устройство на територията, Наредба №7 за правила и нормативи за устройство на отделните видове територии и устройствени зони, Наредба №8 за обема и съдържанието на устройствените планове, Наредба №2 за планиране и проектиране  на транспортно комуникационните системи на урбанизираните територии.
Решението да се разгласи по реда на чл.124б, ал.2 от ЗУТ.

2. На основание чл.124б, ал.1 от ЗУТ, във връзка с чл.125, ал.1 от ЗУТ Общински съвет Бургас одобрява задание за изработване на подробен устройствен план – план за улична регулация /ПУП – ПУР/ на нови обслужващи улици, обособяване на нови квартали, инфраструктурни коридори и урегулирани поземлени имоти за съоръжения на техническата инфраструктура и зелената система, в с.о.„Острица 1“ и  с.о.„Острица 2“, в землищата на кв.Банево и  с.Миролюбово, в устройствена зона 1/Ов, съгласно одобрен ОУП на гр.Бургас. 

Приложения: задание за проектиране; извадка от действащ ОУП на гр.Бургас, скици - извадки от КК и одобрени ПУП, съгласувани с експлоатационните дружества; заявление до РИОСВ – Бургас; Протокол - Решение №30/25.10.17г., по т.7 от дневния ред на ОЕСУТ на Община Бургас
ДИМИТЪР НИКОЛОВ
Кмет на Община Бургас 
съгласували:
инж.Чанка Коралска
Заместник-кмет „Строителство,
инвестиции и регионално развитие“

арх.Веселина Илиева                                                                                       Златина Георгиева                                       
Главен архитект                                                                                             Директор-дирекция                          
Директор-дирекция „Устройство на територията“                              „Правно нормативно обслужване“                                                                                                 
Изготвил:  

арх.Димитър Алексиев
Началник-отдел “Устройствено планиране“ 

